In nomine Patris Verbique incarnati ac Spiritu paracliti, ut ipsa sancta Trinitas in die tremenda succurrat anime Tedberti. Ideo ego Alexandra cum filio meo Heldino donamus jam dicto Deo sanctisque apostolis ejus Petro et Paulo, loco Cluniaco, pro anima ejusdem Tedberti, aliquid ex rebus nostris que sunt site in pago Matisconense, in agro Laliacense, in villa Curziaco, hoc est servum unum, nomine Utulardum, et curtilum cum vinea simul tenente, qui terminat a mane terra infantum Berardi, et a medio die similiter, a sero Sancti Petri, a cercio Constantini, faciantque rectores Cluniensis monasterii de ipsis rebus ab hodie et deinceps quicquid facere voluerint, sine ullo contradicente. Si quis autem contra hanc donationem aliquam querelam temptaverit, non valeat vindicare quod repetit, sed coactus judiciaria potestate, auri libras IIIIor persolvat, et posthec donatio ista stabilis firmaque permaneat, stipulatione subnixa. Actum Cluniaco publice. S. Alexandre, matris ejus, et Heldini, fratris ejus, atque Alexandre, sororis ejus, qui hanc donationem pro anima Tetberti fecerunt firmarique rogaverunt. S. Gotefredi. S. Duranni. S. Bladini. S. Balduini. S. Constantini. S. item Balduini. S. Oddoni. S. David. S. Malguinus. S. Freconis. Data per manum Gauzeleni indigni monachi, in mense octobri, anno V regnante Hugono rege.